b'\n_START_ARTICLE_\nWayne Gretzky\n_START_SECTION_\nBiografi\n_START_PARAGRAPH_\nGretzky l\xc3\xa6rte \xc3\xa5 spille hockey p\xc3\xa5 en bakg\xc3\xa5rdsbane sammen med faren Walter, men fikk holdninger og verdier fra sin mor, Phyllis. Allerede da han var elleve la mange merke til Wayne Gretzky hans egenskaper p\xc3\xa5 isen da han oppn\xc3\xa5dde 517 poeng p\xc3\xa5 \xc3\xa9n sesong. Som 17-\xc3\xa5ring ledet han i 1978 Canada til bronsemedalje i junior-VM og toppet scoringsstatistikken med 17 poeng p\xc3\xa5 seks kamper. _NEWLINE_Wayne Gretzky begynte sin profesjonelle karriere med Indianapolis Racers i World Hockey Association (WHA) i 1978. Han ble solgt til Edmonton Oilers i 1978\xe2\x80\x9379 og begynte sin karriere i National Hockey League (NHL) da Edmonton Oilers flyttet opp fra WHA til NHL i 1979-80-sesongen. Gretzky trollbandt fansen dette f\xc3\xb8rste \xc3\xa5ret, og scoret 137 poeng, men vant ikke Art Ross-trofeet (til sesongens toppscorer) ettersom Marcel Dionne hadde ett m\xc3\xa5l mer. Men 18-\xc3\xa5ringen fikk Hart Memorial-trofeet som den mest verdifulle spilleren i NHL. _NEWLINE_Gretzky vant deretter sju Art Ross-trofeer p\xc3\xa5 rad og ti totalt. Han knuste gamle og satt nye rekorder for flest m\xc3\xa5l p\xc3\xa5 \xc3\xa9n sesong (92), m\xc3\xa5lgivende passninger (163) og poeng (215). Han ledet ogs\xc3\xa5 Edmonton Oilers til fire Stanley Cup-mesterskap (1984, 1985, 1987, 1988) og fikk med seg to Conn Smythe-trofeer som sluttspillets mest verdifulle spiller. Gretzky blir ogs\xc3\xa5 husket for sitt spill i Canada Cup-finalen i 1987, som Team Canada vant. Det var hans pasning til en susende Mario Lemieux som resulterte i seiersm\xc3\xa5let sent i 3. periode. Waynes karriere i Edmonton tok slutt i 1988, da han ble solgt til Los Angeles Kings. Oilers hadde kanskje ikke noe valg p\xc3\xa5 grunn av sine finansielle problemer, men hockeyfans i Canada var sjokkerte. _NEWLINE_Wayne Gretzky gikk til Los Angeles Kings sammen med Mike Krushelnyski og Marty McSorley i bytte med Jimmy Carson, Martin Gelinas pluss tre f\xc3\xb8rste\xc3\xa5rsspillere i tillegg til en stor sum. Edmontons tap var definitivt LAs gevinst, ettersom Gretzky innledet en ny tidsalder for hockey i S\xc3\xb8r-California. Han slo Gordie Howes rekorder som tidenes m\xc3\xa5l- og poengscorer og hadde en meget suksessrik sju\xc3\xa5rsperiode i LA. I 1993 ledet han Kings-laget hele veien til Stanley Cup-finalen, der de tapte for Montreal Canadiens. I 1994 slo Gretzky Gordie Howes m\xc3\xa5lrekord da han gjorde sitt 802. NHL-m\xc3\xa5l. Ved overgangsgrensen i 1996 gikk han til St. Louis Blues i bytte mot Craig Johnson, Roman Vopat, Patrice Tardiff og to unge spillere. _NEWLINE_Wayne Gretzky spilte i den bl\xc3\xa5 tr\xc3\xb8ya bare ut 1996-97-sesongen, ettersom han signerte for New York Rangers som en uregistret fri agent. Han la opp i 1999. Gretzky har v\xc3\xa6rt involvert i hockey etter dette, f\xc3\xb8rst og fremst som trener for Hockey Canada og p\xc3\xa5 eiersiden i Phoenix Coyotes. I 2005 gjorde Gretzky comeback i NHL, ikke som spiller, men som sjefstrener i Coyotes._NEWLINE_I de olympiske vinterlekene i Vancouver 2010 tente Gretzky den olympiske ild.\n_START_SECTION_\nNr. 99\n_START_PARAGRAPH_\nDa Gretzky som 16-\xc3\xa5ring spilte en sesong i Ontario Hockey League ville han ha nummer 9 som sitt idol Gordie Howe, hvilket dog var opptatt av en annen spiller. Den egenr\xc3\xa5dige treneren  (Coach Muzz MacPherson) l\xc3\xb8ste situasjonen ved \xc3\xa5 tilby Wayne nummer 99. \xc3\x85ret deretter undertegnet han for amerikanske Indianapolis Racers i World Hockey Association Etter \xc3\xa5tte kamper ble hans kontrakt kj\xc3\xb8pt av Edmonton Oilers._NEWLINE_Wayne lagde totalt hele 2857 m\xc3\xa5lpoeng p\xc3\xa5 sine 1487 kamper i NHL og innehar hele 61 ulike rekorder. Han er NHLs mest fremgangsrike spiller noensinne og betraktes av mange canadiere som tidenes st\xc3\xb8rste canadiske idrettsut\xc3\xb8ver._NEWLINE_Hans tr\xc3\xb8yenummer, 99, er reservert for all framtid i alle NHL-klubber.'